ดาวโจนส์ปิด9,816.49จุด หลังนักลงทุนกังวลวิกฤติศก.ยุโรป
ดัชนีดาวโจนส์ปิดที่ 9,816.49 จุด ลดลง 115.48 จุด น้ำมันดิบตลาดไนเม็กซ์ปิดที่ 71.44 ดอลล์ จากความวิตกกังวลต่อภาวะเศรษฐกิจในยุโรป
8 มิ.ย. 2553

ดัชนีดาวโจนส์ปิดที่ 9,816.49 จุด ลดลง 115.48 จุด น้ำมันดิบตลาดไนเม็กซ์ปิดที่ 71.44 ดอลล์ จากความวิตกกังวลต่อภาวะเศรษฐกิจในยุโรป 
ปิดการซื้อขายตลาดหุ้นสหรัฐ ดัชนีปรับลดลงต่อเนื่องจากความวิตกกังวลต่อภาวะเศรษฐกิจในยุโรป หลังฮังการีเป็นชาติล่าสุดที่ยอมรับว่ากำลังเผชิญวิกฤติเศรษฐกิจรุนแรง ขณะที่เยอรมนีและโรมาเนียก็ลงมติรับรองแผนรัดเข็มขัดเพื่อลดหนี้ของประเทศ นอกจากนี้ยังมีแรงเทขายหุ้นอย่างหนักในกลุ่มสถาบันการเงิน 
ด้านราคาน้ำมันดิบตลาดไนเม็กซ์ ลดลง 7 เซนต์ ไปปิดที่ระดับ 71.44 ดอลลาร์สหรัฐต่อบาร์เรล ทำให้หลังปิดตลาด ดัชนีหุ้นดาวโจนส์ปิดที่ 9,816.49 จุด ลดลง 115.48 จุด แนสแดคลงไป 45.27 จุด ไปปิดที่ 2,173.90 ต่ำสุดตั้งแต่วันที่ 10 กุมภาพันธ์ และเอสแอนด์พีปิดที่ 1,050.47 จุด ลดลง 14.41 จุด